Príloha č. 1 k Rozhodnutiu č.: **018/R/15-S**

**PÍSOMNÁ INFORMÁCIA PRE POUŽÍVATEĽA = ETIKETA**

Názov vet. prípravku : **SYSTÉM**

Výrobca : M + H, Míča a Harašta s. r. o., Terronská 19, 160 00 Praha, Česká republika.

Držiteľ rozhodnutia : M + H Slovakia s. r. o., Ku Bratke 1, 934 05 Levice, Slovenská republika.

Zloženie : Veterinárny prípravok obsahuje enzýmy a inhibítory fotosystému.

 100 g veterinárneho prípravku obsahuje:

 0,24 g / 100 g 2-*t*-butyloamino-4-ethylamino-6-methylthio-*s*-triazin, 2,4 g / 100 g 3-(4-chlorophenyl)-1-methoxy-1-methylurea, > 80 g / 100 g, hlinitokremičitany, < 10 g / 100 g celulóza, 2 g / 100 g zmes enzýmov (amyláza, celuláza, hemiceluláza, proteáza).

Popis vet. prípravku : Prášok svetlosivej farby.

Druh a kategória

zvierat : Ryby (okrasné).

Charakteristika : Systém je sypký veterinárny prípravok, ktorý zlepšuje welfare chovaných rýb a ekosystém biotopu tak, že ovplyvňuje sklon prostredia biotopu k premnoženiu nižších vodných rastlín a fytoplanktónu (rias a siníc) ako aj priamych a nepriamych činiteľov znižujúcich životný komfort chovaných rýb.

Oblasť použitia : Veterinárny prípravok SYSTÉM slúži na ošetrenie záhradných jazierok a rybníčkov s chovom okrasných nepotravinových rýb. SYSTÉM pozitívne pôsobí na ryby a ekosystém jazierka. Veľmi rizikovým faktorom pre ryby v ekosystéme jazierka sú náhle zmeny chemických parametrov, ku ktorým dochádza po premnožení nižších vodných rastlín a fytoplanktónu (rias a siníc). Tieto zmeny môžu zapríčiniť intoxikáciu rýb amoniakom ako následok lokálnych výkyvov pH až o 5 jednotiek a deficit kyslíka v dôsledku fotosyntézy, čo oboje vedie k úhynu rýb. Premnožený fytoplanktón a nižšie vodné rastliny (riasy a sinice) sú často rezervoárom patogénnych baktérií, plesní a parazitov, ktoré môžu zapríčiniť ochorenie a následne aj úhyn rýb. Veterinárny prípravok SYSTÉM pôsobí na vodný ekosystém záhradných jazierok a rybníčkov, čím ovplyvňuje welfare chovaných rýb, teda zlepšuje ich životné podmienky v prostredí.

Spôsob použitia : Balenie 50 g veterinárneho prípravku slúži na ošetrenie 4 m3 vody. Balenie 250 g veterinárneho prípravku slúži na ošetrenie 10 m3 vody. Balenie 500 g veterinárneho prípravku slúži na ošetrenie 40 m3 vody.

 Balenie 1 250 g veterinárneho prípravku slúži na ošetrenie 100 m3 vody.

 Veterinárny prípravok rozmiešajte v nádobe s vodou z jazierka a rovnomerne rozlejte po celej ploche (nepoužívať kovové nádoby a materiály). Aplikovať aj usadené zvyšky veterinárneho prípravku z nádoby. Odporúčame vypnúť UV lampu. Dodržujte presné dávkovanie!

Poznámka : Tip: Týždeň po aplikácii veterinárneho prípravku SYSTÉM odporúčame aplikovať prípravok BAENZY - sezóna.

Nežiaduce účinky : Vo veľmi vzácnych prípadoch môžu byť pri vyšších dávkach poškodené senzibilné druhy vyšších rastlín, napr. novošľachtence lekna, spravidla však dochádza k rýchlemu zotaveniu.

Upozornenia : SYSTÉM je zakázané používať na ošetrenie rýb, plôdiku či ikier určených na produkciu potravín.

 H–vety:

 H412 Škodlivý pre vodné organizmy, s dlhodobými účinkami.

 P–vety:

 P273 Zabráňte uvoľneniu do životného prostredia.

 P405 Uchovávajte uzamknuté.

 P501 Zneškodnite obsah/nádobu v súlade s predpismi.

 Pri práci s veterinárnym prípravkom nejedzte, nepite a nefajčite. Používajte ochranné rukavice. Po použití odovzdajte obal a prípadné zvyšky veterinárneho prípravku do zberne nebezpečného odpadu.

 Prvá pomoc:

 Vyvarujte sa zbytočnému styku pokožky s veterinárnym prípravkom, po manipulácii si umyte ruky. Po vniknutí do očí ich dôkladne vypláchnite vodou, pri problémoch vyhľadajte lekára. Po vdýchnutí môže vyvolať podráždenie dýchacích ciest, pri dlhšie trvajúcich problémoch vyhľadajte lekársku pomoc.

 Národné toxikologické informačné centrum, Univerzitná nemocnica Bratislava, pracovisko Kramáre, Klinika pracovného lekárstva a toxikológie, Limbova 5, 833 05 Bratislava, Telefón: +421 2 5477 4166, Mobil: +421 911 166 066, Fax.: +421 2 5477 4605, E-mail: ntic@ntic.sk, [www.ntic.sk](http://www.ntic.sk)

Veľkosť balenia : 50 g (250 g, 500 g, 1 250 g).

Spôsob uchovávania : Uchovávajte v tmavom a suchom prostredí v rozmedzí teplôt 5 až 25°C. Udržujte oddelene od potravín, nápojov a krmív. Uchovávajte mimo dohľadu a dosahu detí.

Čas použiteľnosti : 2 roky odo dňa výroby za dodržania skladovacích podmienok.

Označenie : Len pre zvieratá!

Bez predpisu veterinárneho lekára.

Schvaľovacie číslo: 018/R/15-S

Č. šarže:

EXSP.:

EAN Kód: